দুর্গাপুরের বুকে ছোট্ট টাইটানিক, অনবদ্য সৃষ্টি

সঞ্জীব সুইন, দুর্গাপুর: দুর্গাপুরের (Durgapur) বুকে ছোট্ট একটি টাইটানিক জাহাজ (Small Titanic ship) বানিয়ে শহরবাসীকে তাক লাগিয়ে দিয়েছে দুর্গাপুরের গোপাল মাঠের বাসিন্দা ছোটন ঘোষ (Chhotan Ghosh) । সব সময় নানান রকম কিছু নতুনত্ব আবিষ্কার করার চেষ্টা করে ছোটন। এর আগে চন্দ্রযান টু, চন্দ্রযান থ্রি, এছাড়া একজন মানুষকে সঙ্গে নিয়ে মাটি থেকে ১২ কিলোমিটার উপরে উঠতে পারে এমন একটি ড্রোন, তাছাড়া দিঘার জগন্নাথ মন্দির এবং একটি বাইকে ১০ জন চড়তে পারে এমনই নানান সব অদ্ভুত নতুন নতুন সামগ্রী সহ যন্ত্র তৈরি করে তাক লাগিয়ে দিয়েছে ছোটন দুর্গাপুর শহরে।

সব সময় তার মধ্যে নতুন কিছু তৈরি করার চিন্তা-ভাবনা ঘুরতে থাকে। এবং তার সহ শিল্পীদের নিয়ে বানিয়ে ফেলে ছোটন একের পর এক নানান ধরনের যন্ত্র নানান ধরনের জিনিস।

আরও পড়ুন- SIR-এর কাজ করতে গিয়ে এবার কেঁদে ফেললেন BLO!

দীর্ঘদিন ধরে তার ইচ্ছা ছিল টাইটানিক জাহাজ বানানোর, বড় নয় ছোট আকারের যা পুকুরে বা নদীতে চলতে পারে। যেমন ভাবা তেমনি কাজ তার সহ শিল্পীদের নিয়ে লোহার স্ট্রাকচার, ফোম প্লাস্টিকের ড্রাম ১২ ভোল্টের দুটি ব্যাটারি সোলার সিস্টেম আরো বেশ কিছু যন্ত্রাংশ দিয়ে তৈরি করে ফেলল ছোট্ট একটি টাইটানিক জাহাজ এবং তার মহড়া হল গোপাল মাঠেরই স্থানীয় একটি পুকুরে। ১০ জন অনায়াসেই চড়তে পারে সেই ছোট্ট টাইটানিকে।

এরপর তার ইচ্ছে এই টাইটানিক দামোদর নদে ঘুরে বেড়াবে। নিতান্তই ভাবনা তার থেকে ইচ্ছায় এইভাবে ছোট্ট ছোট্ট অনবদ্য সৃষ্টি ছোটনকে আর পরিচিত করে তুলে ফেলেছে দুর্গাপুর বাসীর মধ্যে তার কর্ম ভাবনা এবং তার অনবদ্য কাজের মাধ্যমে।

দেখুন আরও খবর-